PROJEKTS

LATVIJAS REPUBLIKAS MINISTRU KABINETS

2014.gada \_\_\_\_. \_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_.§)

**Grozījumi Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi”**

*Izdoti saskaņā ar Likuma par budžetu un finanšu vadību*

*35.panta trešo daļu*

Izdarīt Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi” (Latvijas Vēstnesis, 2014,89.nr.) šādus grozījumus:

1. Izteikt 2.1.apakšpunktu šādā redakcijā:

„2.1. valsts vērstpapīrs – Latvijas Republikas vārdā izlaista parādzīme, obligācija, krājobligācija un bezprocentu obligācija;”

1. Papildināt noteikumus ar 2.3.3.apakšpunktu šādā redakcijā:

„2.3.3. fiziska persona, kura iegulda naudas līdzekļus bezprocentu obligācijās, lai Imigrācijas likumā noteiktajos gadījumos un kārtībā saņemtu termiņuzturēšanās atļauju (turpmāk – ārzemnieks).”

1. Izteikt 2.6.apakšpunktu šādā redakcijā:

„2.6. vidēja termiņa valsts vērtspapīrs – obligācija, krājobligācija un bezprocentu obligācija ar dzēšanas termiņu virs viena līdz pieciem gadiem (ieskaitot);”

1. Papildināt noteikumus ar 2.10.¹apakšpunktu šādā redakcijā:

„2.10.¹ bezprocentu obligācija –īpašam mērķim paredzēts valsts vērtspapīrs, kuram nav fiksētā ienākuma, kuru dzēš par tā nominālvērtību, kurš neatrodas publiskajā apgrozībā, nav ieķīlājams un nav atsavināms.”

1. Izteikt 2.12.apakšpunktu šādā redakcijā:

„2.12. cena – valsts vērtspapīra iegādes vērtība, ko ieguldītājs, izņemot šo noteikumu 2.3.3.apakšpunktā minēto ieguldītāju, samaksā valsts vērtspapīra emisijas dienā;”

1. Izteikt 2.15.apakšpunktu šādā redakcijā:

„2.15. emisijas diena – diena, kurā izlaiž valsts vērtspapīrus un sāk vai turpina uzkrāt fiksēto ienākumu, ja tāds paredzēts;”

1. Izteikt 2.18.apakšpunktu šādā redakcijā:

„2.18. publiskais piedāvājums – ar jebkuru līdzekļu starpniecību sniegta informācija par valsts vērtspapīru, kas ļauj ieguldītājam, izņemot šo noteikumu 2.3.3.apakšpunktā minēto ieguldītāju, lemt par valsts vērtspapīra iegādi;”

1. Papildināt noteikumus ar 9¹. un 92 .punktu šādā redakcijā:

„9¹. Bezprocentu obligācijas emitē, pamatojoties uz Valsts kases rīkojumu par bezprocentu obligāciju emisiju un tajā iekļauj šādu informāciju:

9¹.1. Latvijas Centrālā depozitārija piešķirtais ISIN kods;

9¹.2. bezprocentu obligācijas nominālvērtība;

9¹.3. bezprocentu obligācijas laidiena apjoms;

9¹.4. emisijas datums un dzēšanas datums;

9¹.5. cita informācija par bezprocentu obligācijām.

92. Bezprocentu obligācijām dzēšanas termiņu nosaka pieci gadi, skaitot no normatīvajos aktos, kas reglamentē uzturēšanās atļauju izsniegšanas kārtību, noteiktā lēmuma par termiņuzturēšanās atļaujas izsniegšanu pieņemšanas datuma.”

1. Papildināt noteikumus ar 3.1 nodaļu šādā redakcijā:

„**3.1 Bezprocentu obligāciju emisija**

26.1 Kārtību, kādā Pilsonības un migrācijas lietu pārvalde, Latvijas Centrālais depozitārijs un Valsts kase sadarbojas bezprocentu obligāciju emisiju nodrošināšanā, nosaka līgumā starp Pilsonības un migrācijas lietu pārvaldi, Latvijas Centrālo depozitāriju un Valsts kasi.

262. Bezprocentu obligācijas emitē un piešķir ārzemniekam, ja viņš normatīvajos aktos, kas reglamentē uzturēšanās atļauju izsniegšanas kārtību, noteiktajā kārtībā saņēmis lēmumu par termiņuzturēšanās atļaujas izsniegšanu un:

262.1.veicis bezprocentu obligāciju apmaksu no sev piederoša norēķinu konta, kas atvērts Latvijas Republikā reģistrētā kredītiestādē vai ārvalstu kredītiestādes filiālē, atbilstoši Pilsonības un migrācijas lietu pārvaldes lēmumā par termiņuzturēšanās atļaujas izsniegšanu norādītajiem norēķinu rekvizītiem un Imigrācijas likumā noteiktajam summas apmēram;

262.2.Pilsonības un migrācijas lietu pārvaldei iesniedzis parakstītu pieteikumu bezprocentu obligāciju iegādei.”

1. Papildināt 27.punktu aiz pēdējā teikuma ar jaunu teikumu šādā redakcijā:

„Bezprocentu obligācijas nominālvērtību ir tiesīgs saņemt ārzemnieks, kura uzskaites kontā bezprocentu obligācijas bija iepriekšējās darbdienas beigās pirms bezprocentu obligācijas dzēšanas datuma.”

1. Papildināt ar 4.4.apakšnodaļu un punktiem no 38.¹ līdz 38.8 šādā redakcijā:

„**4.4. Bezprocentu obligāciju norēķini**

381. Bezprocentu obligācijas apmaksu ārzemnieks veic saskaņā ar Pilsonības un migrācijas lietu pārvaldes lēmumā par termiņuzturēšanās atļaujas izsniegšanu norādītajiem norēķinu rekvizītiem un Imigrācijas likumā noteiktajam summas apmēram, ievērojot normatīvajos aktos, kas reglamentē uzturēšanās atļauju izsniegšanu noteikto samaksas termiņu un šajos noteikumos noteikto kārtību.

38.2 Ja ārzemnieks bezprocentu obligāciju iegādes maksājumu neveic atbilstoši Pilsonības un migrācijas lietu pārvaldes lēmumā par termiņuzturēšanās atļaujas izsniegšanu pievienotajiem rekvizītiem un Imigrācijas likumā norādītajam summas apmēram, Latvijas Centrālais depozitārijs ārzemnieka veikto maksājumu uzskata par nesaņemtu un nākamajā darbdienā atgriež norēķinu kontā, no kura šis maksājums veikts.

383. Bezprocentu obligāciju laidiena iegrāmatošanas un uzskaites kārtība:

383.1. bezprocentu obligācijas emitē otrajā darbdienā pēc ārzemnieka parakstīta pieteikuma bezprocentu obligāciju iegādei iesniegšanas dienas Pilsonības un migrācijas lietu pārvaldē;

383.2. Latvijas Centrālais depozitārijs, pamatojoties uz Pilsonības un migrācijas lietu pārvaldes sniegto informāciju par ārzemnieku, atver bezprocentu obligāciju uzskaites kontu uz ārzemnieka vārda un emisijas dienā šajā kontā iegrāmato apmaksāto bezprocentu obligāciju apjomu. Ārzemnieka bezprocentu obligāciju uzskaites konta turēšanu nodrošina Latvijas Centrālais depozitārijs. Ārzemnieka bezprocentu obligāciju uzskaites konta apkalpošanu nosaka šo noteikumu 26.2 punktā minētais līgums;

383.3. bezprocentu obligāciju īpašnieks ir ārzemnieks, uz kura vārda atvērtajā bezprocentu obligāciju uzskaites kontā iegrāmatoti šie valsts vērtspapīri.

38.4 Bezprocentu obligāciju uzskaites konta izrakstu par emisijas datumu Latvijas Centrālais depozitārijs dara pieejamu ārzemniekam līdz nākamās darbdienas plkst. 12.00, nosūtot to uz ārzemnieka pieteikumā bezprocentu obligāciju iegādei norādīto elektronisko pasta adresi.

385. Naudas līdzekļus par dzēstajām bezprocentu obligācijām ārzemniekam izmaksā šo valsts vērtspapīru valūtā to dzēšanas datumā ar naudas pārvedumu uz Latvijas Republikā reģistrētā kredītiestādē vai ārvalstu kredītiestādes filiālē ārzemnieka atvērto norēķinu kontu, no kura veikta bezprocentu obligāciju iegāde, ja ārzemnieks normatīvajos aktos, kas reglamentē uzturēšanās atļauju izsniegšanu, noteiktajā kārtībā, ne vēlāk kā divas darbdienas pirms bezprocentu obligāciju dzēšanas datuma nav iesniedzis pieteikumu par norēķinu konta maiņu.

386. Ja ārzemnieka norēķinu konts, no kura veikta bezprocentu obligāciju iegāde, bezprocentu obligāciju dzēšanas brīdī ir slēgts un maksājums ir atgriezies kontā Valsts kasē kā neizpildīts, ārzemnieks atver citu norēķinu kontu Latvijas Republikā reģistrētā kredītiestādē vai ārvalstu kredītiestādes filiālē un normatīvajos aktos, kas reglamentē uzturēšanās atļauju izsniegšanu, noteiktajā kārtībā iesniedz Pilsonības un migrācijas lietu pārvaldei pieteikumu par norēķinu konta maiņu, norādot kontu, uz kuru pārskaitāma bezprocentu obligāciju dzēšanas summa.

387. Neizmaksātie naudas līdzekļi par dzēstajām bezprocentu obligācijām līdz to izmaksai ārzemniekam glabājas kontā Valsts kasē un tos Latvijas Centrālais depozitārijs izmaksā ārzemniekam vienā maksājumā bezprocentu obligāciju valūtā piecu darbdienu laikā pēc šo noteikumu 38.6 punktā minētā pieteikuma iesniegšanas Pilsonības un migrācijas lietu pārvaldē.

388

. Visus ar bezprocentu obligāciju iegādi saistītos izdevumus par naudas līdzekļu norēķiniem sedz ārzemnieks.”

1. Papildināt noteikumus ar 5.3.apakšnodaļu šādā redakcijā:

„**5.3. Bezprocentu obligāciju mantošanas process un piespiedu atsavināšana**

571. Naudas līdzekļi par mantojuma masā ietilpstošām bezprocentu obligācijām mantiniekam izmaksājami pēc to dzēšanas termiņa beigām un pēc tam, kad mantinieks ir iesniedzis Latvijas Centrālajam depozitārijam pieteikumu par mantojuma masā ietilpstošo bezprocentu obligāciju vērtības izmaksu, kura pienākas mantiniekam, un uzrādījis dokumentus, kas apliecina tiesības saņemt mantojumu. Minētais pieteikums ir galīgs un neatsaucams. Līdzmantinieku gadījumā, ja mantinieki ir vienojušies par mantojuma sadali, uzrāda arī līgumu vai bāriņtiesas vai tiesas apstiprinātu mantojuma dalīšanas aktu (Civillikumā noteiktajos gadījumos, ciktāl starptautiskajos normatīvajos aktos, kuri ir saistoši Latvijas Republikai, nav noteikts citādi).

572. Visus naudas līdzekļus, kas pienākas attiecīgajam mantiniekam, izmaksā vienā maksājumā bezprocentu obligāciju valūtā divu darbdienu laikā pēc šo noteikumu 571.punktā minēto nosacījumu izpildes, ja mantinieks šo Noteikumu 57.1 punktā minētos dokumentus Latvijas Centrālajam depozitārijam ir iesniedzis ne vēlāk kā piecas darba dienas pirms mantojumā masā ietilpstošo bezprocentu obligāciju dzēšanas termiņa beigām. Šajā punktā minētos naudas līdzekļus izmaksā ar naudas pārvedumu uz pieteikumā norādīto mantinieka atvērto norēķinu kontu Latvijas Republikā reģistrētā kredītiestādē vai ārvalstu kredītiestādes filiālē vai kontu Valsts kasē.

57.3 Ja mantinieks pieteikumu par mantojuma masā ietilpstošo bezprocentu obligāciju vērtības izmaksāšanu Latvijas Centrālajam depozitārijam iesniedz vēlāk nekā noteikts šo Noteikumu 57.2 punktā, tad Latvijas Centrālais depozitārijs to izpilda tikai gadījumā, ja neizmaksātie naudas līdzekļi par šo bezprocentu obligāciju dzēšanu atrodas kontā Valsts kasē saskaņā ar šo Noteikumu 574.punktu.

574. Neizmaksātos naudas līdzekļus par dzēstajām bezprocentu obligācijām līdz to izmaksai mantiniekiem vai atzīšanai par bezmantinieka mantu glabā kontā Valsts kasē.

575. Ja naudas līdzekļus par dzēstajām bezprocentu obligācijām atzīst par bezmantinieka mantu, Latvijas Centrālais depozitārijs divu darba dienu laikā pēc tam, kad saņemta tiesu izpildītāja vai Valsts ieņēmumu dienesta rakstiska informācija un notariālā akta izraksta kopija (noraksts) par mantojuma lietas izbeigšanu, ieskaita tiesu izpildītāja norādītajā kontā vai Valsts ieņēmumu dienesta norādītajā valsts budžeta kontā, par to paziņojot Valsts ieņēmumu dienestam.

57.6 Ja bezprocentu obligācijas tiek atsavinātas saskaņā ar tiesas nolēmumu, Latvijas Centrālais depozitārijs pēc tiesu izpildītāja pieteikuma saņemšanas un izpildu raksta uzrādīšanas bezprocentu obligāciju termiņa beigās dzēš bezprocentu obligācijas, un naudas līdzekļus par bezprocentu obligācijām ieskaita tiesu izpildītāja pieteikumā norādītajā kontā.”

1. Noteikumi stājas spēkā 2015.gada 1.janvārī.

Ministru prezidente L.Straujuma

Finanšu ministrs J.Reirs

26.11.2014 17:15

1274

A.Artmanis

67094289, [Andis.Artmanis@kase.gov.lv](mailto:Andis.Artmanis@kase.gov.lv)